b'\n_START_ARTICLE_\nBrundo Rjav\xc4\x8dek\n_START_SECTION_\nVsebina\n_START_PARAGRAPH_\nMedved Brundo Rjav\xc4\x8dek je nekega dne zjutraj spal v postelji, \xc4\x8deprav je zunaj kikirikal petelin in zvonila budilka. Zbudil se je \xc5\xa1ele, ko je mimo njegove sobe priletela \xc4\x8debela._NEWLINE_Ko je vstal, mu je mama dala brisa\xc4\x8do in mu naro\xc4\x8dila, naj se hitro umije. Brundo Rjav\xc4\x8dek je tako hitel, da je stopil na kro\xc5\xbenik z mlekom ter se z njim polil od glave do pet._NEWLINE_Malce kasneje, ko se je igral pod mizo, je bil tako neroden, da je vaza padla na tla in se razbila. Pre\xc5\xa1tel je razbitine in vpra\xc5\xa1al mamo, \xc4\x8de ve iz koliko delov je sestavljena vaza._NEWLINE_\xc4\x8cez nekaj \xc4\x8dasa se je dobil s prijatelji in skupaj so se \xc5\xa1li igro\xc2\xa0\xc2\xbbTi lovi\xc5\xa1\xc2\xab. Zajec je izbral tistega, ki bo lovil prvi. To je bil medved Brundo. Brundo Rjav\xc4\x8dek je lovil \xc4\x8debelo, vendar je kmalu ona lovila njega, saj ji je ukradel panj._NEWLINE_Nato je muca pri\xc5\xa1la do Brunda, ki je stal ob ribniku z ribi\xc5\xa1ko palico. Muca ga je vpra\xc5\xa1ala, kaj lovi. Bruno je potegnil ribi\xc5\xa1ko palico in ko je videl, da je ujel kos \xc5\xbeeleza, je rekel, da zbira staro \xc5\xbeelezo._NEWLINE_Ko se je Brundo igral na travniku, je za njim pri\xc5\xa1la muca in ga vpra\xc5\xa1ala, kaj po\xc4\x8dne. Povedal ji je, da nabira ro\xc5\xbeice. Muca se je razveselila in ugibala, ali jih nabira zanjo. Brundo pa ji je hladno odgovoril, da jih nabira za \xc4\x8debelico._NEWLINE_Kasneje, ko je Brundo z balonom sre\xc4\x8dal zaj\xc4\x8dka, ki je imel lok in pu\xc5\xa1\xc4\x8dico, ga je Brundo nagovoril, da mu je dal balon v zameno za lok in pu\xc5\xa1\xc4\x8dico. Zaj\xc4\x8dek ni vedel, kaj bo Brundo po\xc4\x8del z lokom in pu\xc5\xa1\xc4\x8dico, a kmalu je izvedel, saj mu je poredni Brundo s pu\xc5\xa1\xc4\x8dico po\xc4\x8dil balon._NEWLINE_Pono\xc4\x8di, ko je Brundo gledal nebo, je do njega pri\xc5\xa1la muca in ga vpra\xc5\xa1ala, kaj po\xc4\x8dne. Odgovoril ji je, da \xc4\x8daka, da pade zvezda z neba. Za\xc4\x8delo je sne\xc5\xbeiti, Brundo Rjav\xc4\x8dek pa je mislil, da padajo zvezde, zato se je zelo razveselil. Muca mu je povedala, da pada sneg._NEWLINE_Naslednje jutro, ko je bilo na hribu veliko snega, se je Brundo Rjav\xc4\x8dek odlo\xc4\x8dil, da bo naredil sne\xc5\xbeenega mo\xc5\xbea. A \xc5\xa1e preden je uspel to povedati muci, ki ga je \xc4\x8dakala pod vzno\xc5\xbejem hriba, se je s kepo skotalil po hribu navzdol. Obti\xc4\x8dal je v kepi snega in bil zelo podoben medvedjemu sne\xc5\xbeaku._NEWLINE_Ko se je Brundo izkopal iz snega, se je \xc5\xa1el sankat. Spustil se je po drugi strani hriba navzdol in od veselja vzkliknil, kako rad se sanka. Ker ni bil pozoren, se je zaletel naravnost v sne\xc5\xbeaka, a sanke se niso ustavile. Brundo Rjav\xc4\x8dek se je s sne\xc5\xbeakom vred odpeljal naprej, kar pa ga je le \xc5\xa1e bolj razveselilo._NEWLINE_\xc4\x8cez nekaj \xc4\x8dasa, ko se je sneg stopil, se je Brundo Rjav\xc4\x8dek igral zunaj ob pesku. Mimo je pri\xc5\xa1la muca, ter se je usedla k njemu. Povedala mu je, da bo morala domov ob peti uri. Ko sta sli\xc5\xa1ala kukavico iz gozda, ki se je oglasila \xc5\xa1tirikrat, je bil Brundo Rjav\xc4\x8dek nesramen in rekel je muci, da je ura odbila pet._NEWLINE_Brundo Rjav\xc4\x8dek je pri\xc5\xa1el do muce, ki se je gugala na gugalnici. Vpra\xc5\xa1al jo je, \xc4\x8de jo lahko porine. Muca mu je dovolila, saj se je \xc5\xbeelela bolj mo\xc4\x8dno gugati, on pa jo je porinil tako mo\xc4\x8dno, da je padla iz gugalnice._NEWLINE_Brundo je muci vzel pun\xc4\x8dko in z njo plesal in pel\xc2\xa0\xc2\xbbRinga ringa raja\xc2\xab. Muca se je ustra\xc5\xa1ila za svojo pun\xc4\x8dko, zato mu jo je vzela. Brundo je jokal. Ko je pritekel ku\xc5\xbea, ga je vpra\xc5\xa1al, kdo je nagajal, je medo odgovoril:\xc2\xa0\xc2\xbbMuca pa nagaja.\xc2\xab_NEWLINE_Ko se je Brundo igral in ga je klicala mama, ki jo je Bruno ignoriral, dokler ni omenila tete Mede. Potem je Brundo hitro stekel, saj se je spomnil na Medine kola\xc4\x8de._NEWLINE_Ko se je \xc5\xa1el Brundo zve\xc4\x8der kopat, je igrivo sko\xc4\x8dil v banjo. A je \xc4\x8dofnil tako, da je iz banje pljusknila vsa voda.\n_START_SECTION_\nAnaliza stripa\n_START_PARAGRAPH_\nV stripu nastopajo naslednje osebe: Brundo Rjav\xc4\x8dek, muca, zajec, ku\xc5\xbea in mama._NEWLINE_Brundo Rjav\xc4\x8dek je bil navihan, neroden, nubogljiv in nevzgojen medvedek. Muca bi bila rada Brundova prijateljica, a njemu ni preve\xc4\x8d do tega. Zajec je bil prijazen in je z Brundom zamenjal balon za lok ter pu\xc5\xa1\xc4\x8dico, \xc5\xbeal pa mu ta prijaznosti ni vrnil.'